čo robím zle? dobrý deň, ráno jedávam kávu so špaldovými lupienkami v ktorých je veľa vlákniny vždy si zvážim aby ich bolo 35 gramov, na obed si dám uhorkový šalát s celozrnným alebo iným pečivom a k tomu tofu alebo tuniakovú konzervu alebo niekedy si dám len ovsenú kašu, no a na večeru len activia jogurtový nápoj a k tomu keď tak jedno jablko. a váha mi už akosi neklesá, schudla som nejako zo 68 kíl na 59,5 to som mala aj trocha inú diétu vtedy, ale teraz neviem čo robím zle. a s pohybom ako to mám, no nejako necvičím ale každý deň som vonku takže sa dá povedať že pohyb nejaký mám.
dobrý deň prajem. nedá sa to posúdiť do detailov bez potrebných podrobných informácií a meraní, ale z toho čo vidím v jedálničku je nedostatok bielkovín, nedostatok tukov, minerálne látky taktiež nebudú dostatočne zastúpené v takto viac-menej jednostrannom jedálničku. chýba mi tam pestrosť. koľko tekutín pijete? beriete nejaké výživové doplnky?   
prečo na raňajky iba lupienky - bez ovocia, tukov? jete ich iba také "suché" alebo ich namáčate, fermentujete? jete strukoviny? mávate aj iné mliečne výrobky okrem spomínaného jogurtového nápoja? pijete ochutený alebo čistý? ak pijete ochutený, nie je tam medzi prvými zložkami náhodou pridaný cukor? to mi nepríde ako najšťastnejšia voľba, radšej už kvalitný biely jogurt, prípadne si ho dochutiť ovocím...   
prečo nejete mäso - zdravotné dôvody alebo nejaké iné? tofu - ako často ho máte? na spestrenie jedálnička dobre, často konzumovať neodporúčam. prečo konzerva tuniaka a nie klasická ryba nekonzervovaná - kvôli nedostatku času? a konzerva je s olivovým olejom?  
váš jedálniček je rozhodne treba prestavať a preto vám odporúčam vyhľadať nutričného špecialistu, aby ste videli požadované efekty, ale hlavne, aby telo bolo dovyživené a nestrádalo. pre začiatok sa môžete inšpirovať radami, ktoré som dala iným čitateľom, prípadne v časopise fitštýl. sú aj na tomto webe. aspoň základné pravidlá, ktoré je treba dodržiavať sa tam dozviete, kým sa dostanete k odborníkovi :)
dobrý deň prajem. neviem, aký je váš stravovací režim a ako ste ho upravila a prispôsobila aj s cvičením. chudnutie ako také (a najmä z bruška) si vyžaduje zmenu stravy + posilňovacie cviky zamerané na bruško a celé telo. kľudne na bruško môžete cvičiť cviky aj doma pár minút denne + 2 - 3krát chodiť do fitka.  
veľmi podstatná, ba až základná, je strava. ťažko sa mi však odpovedá takto na diaľku, keď o vás nič neviem (hmotnosť, obsah svalov, tuku a pod..) ako by mala vyzerať vaša strava. odpoviem teda aspoň vo všeobecnosti :)  
čím máte vyšší podiel silového tréningu, tým by relatívne vyššie obsiahnuté mali byť bielkoviny, z ktorých by mala byť prevaha živočíšnych. ako kvalitný zdroj bielkovín môžete konzumovať chudé biele mäso, ryby, občas môžete zaradiť aj hovädzie mäso s nízkym obsahom tuku, výborný zdroj plnohodnotných a cenovo dostupných bielkovín sú taktiež vajcia. je potrebné dbať na energetický príjem a výdaj, pretože nadbytočný príjem energie sa nevyužije a ukladá do tukovej hmoty. netreba taktiež zabúdať na hydratáciu tela, dostatočný pitný režim pomáha dosiahnuť optimálny športový výkon.  
čo sa týka jedál, na raňajky sú vhodné napríklad pohánkové vločky s mliekom (napr. rastlinné) ovocím a orechami, na desiatu to môže byť napríklad kúsok pečiva so strukovinovou pomazánkou a zeleninou. na obed určite kombinácia bielkoviny, sacharidu a zeleniny. sacharidy sú prílohy, teda ryža, pšeno, pohánka, quinoa, batáty, zemiaky a pod. olovrant by mal byť ľahší, skôr kombinovať bielkoviny so zeleninou a na večeru si dajte kombináciu bielkoviny, zeleniny a malého množstva sacharidov (prípadne bez sacharidov). v prípade potreby je možné dať si aj druhú večeru, ktorá môže pozostávať len zo zeleniny alebo napríklad z kombinácie zeleniny a bielkoviny.   
neviem kedy cvičíte, od toho sa odvíja aj strava pred a po cvičení. taktiež časové rozostupy. mala som klientky, ktoré nestíhali olovrantovať, pretože pri cvičení im bývalo zle - vtedy to riešili napr. domácou proteínovou tyčinkou, ktorá bola ľahká, dodala im energiu aj na cvičenie a mali niečo sladké poobede :)